pythainlp/thai_wikipedia_clean_20230101 huggingface dataset:
เมืองก่อตั้งขึ้นในช่วงกลางศตวรรษที่ 1 ล็อนดินิอูงในช่วงแรกมีพื้นที่เล็ก ประมาณ 1.4 ตารางกิโลเมตร หรือมีขนาดประมาณไฮด์พาร์กในปัจจุบัน ในปี ค.ศ. 60 หรือ 61 มีการก่อกบฎโดยชาวไอซีไนต่อราชินีบูดิกา ทำให้ทหารโรมันออกจากเมืองไปซึ่งมีการเผาทำลายเมืองไป จากนั้นผู้ปกครองชาวโรมัน ไกอัส ซูเอโทเนียส พอไลนัสได้เข้ามาตั้งค่ายทหาร และได้สร้างเมืองใหม่ มีความเป็นไปได้ว่าเมืองได้รับการฟื้นฟูภายในหนึ่งทศวรรษ ต่อมาในช่วงท้ายทศวรรษของศวรรษที่ 1ล็อนดินิอูงมีการขยับขยายอย่างรวดเร็ว เป็นเมืองที่ใหญ่ที่สุดของบริเตนในสมัยโรมัน มีอาคารสาธารณะใหญ่ ๆ อย่าง จัตุรัสโรมัน (forum) และทวิอัฒจันทร์ (amphitheatre)
ในช่วงเปลี่ยนศตวรรษ ล็อนดินิอูงมีประชากรราว 30,000 หรือ 60,000 คน และเกือบได้เป็นนครหลวงแคว้นแทนเมืองคามูโลดูนัม (โคลเชสเตอร์) และกลางศตวรรษที่ 2 จึงได้เป็นนครหลวงแคว้นในที่สุด เมืองยังมีวิหารที่ถือเป็นสิ่งก่อสร้างที่ใหญ่ที่สุดทางตอนเหนือของเทือกเขาแอลป์เมื่อตอนจักรพรรดิฮาดริอานุสมายังเมืองนี้เมื่อปี ค.ศ. 122 ในช่วงครึ่งหลังของศตวรรษที่ 2 ล็อนดินิอูงเริ่มมีพื้นที่และประชากรน้อยลง
ในช่วงระหว่าง ค.ศ. 190 ถึง 225 ชาวโรมันได้สร้างกำแพงเมืองล้อมรอบ รวมถึงสร้างกำแพงฮาดริอานุสและสร้างเครือข่ายถนน กำแพงลอนดอน อายุกว่า 1,600 ปี ยังคงเหลือซากในปัจจุบัน ถือเป็นตัววัดอายุของเมืองเก่านครลอนดอน
ลอนดิเนียม
คริสทีอัน แคร์น
คริสทีอัน แคร์น  เป็นนักธุรกิจและอดีตนักการเมืองชาวออสเตรียซึ่งดำรงตำแหน่งนายกรัฐมนตรีออสเตรียตั้งแต่วันที่ 17 พฤษภาคม ค.ศ. 2016 ถึง 18 ธันวาคม ค.ศ. 2017 และประธานพรรคประชาธิปไตยสังคมนิยมตั้งแต่ 25 มิถุนายน ค.ศ. 2016 ถึง 25 กันยายน ค.ศ. 2018
แกรนต์ ฮอลล์
แกรนต์ เทอร์รี ฮอลล์ (เกิดวันที่ 29 ตุลาคม ค.ศ. 1991) เป็นนักฟุตบอลชาวอังกฤษ ผู้เล่นในตำแหน่งกองหลังให้กับมิดเดิลส์เบรอ ในอีเอฟแอลแชมเปียนชิป ​ก่อนหน้านี้เขาเคยเล่นให้กับไบรตันแอนด์โฮฟอัลเบียน, สวินดันทาวน์, เบอร์มิงแฮมซิตี และทอตนัมฮอตสเปอร์
ไบรตันแอนด์โฮฟอัลเบียน.
ในวันที่ 6 ตุลาคม ค.ศ. 2009 ฮอลล์ได้ย้ายไปไบรตันแอนด์โฮฟอัลเบียน หลังจากที่ประสบความสำเร็จกับสโมสรนอกลีกอย่างเลเวส
ในวันที่ 26 ธันวาคม ค.ศ. 2011 ฮอลล์มีชื่อเป็นตัวสำรองในนัดที่ไบรตันบุกไปแพ้เรดิง 3–0 ต่อมาก็มีชื่อเป็นตัวสำรองอีกครั้งในนัดที่แพ้คอเวนทรีซิตี 2–0 ในอีกห้าถัดมา ฮอลล์ได้ลงเล่นให้กับสโมสรครั้งแรกในนัดที่เปิดบ้านเอาชนะเซาแทมป์ตัน 3–0 เมื่อวันที่ 2 มกราคม ค.ศ. 2012 โดยลงเล่นในนาทีที่ 53 แทนที่ เมารีซีโอ ตาริกโก ต่อมาเขาได้ลงเล่นเป็นตัวจริงครั้งแรกในนัดที่พบกับเวร็กซ์แฮมในเอฟเอคัพรอบที่สาม เมื่อวันที่ 7 มกราคม ค.ศ. 2012
ในเดือนพฤษภาคม ค.ศ. 2012 ฮอลล์ได้รับข้อเสนอในการต่อสัญญาสามปีกับไบรตัน แต่เขาก็ได้รับความสนใจจากทอตนัมฮอตสเปอร์ในพรีเมียร์ลีก เขาจึงปฏิเสธที่จะต่อสัญญากับไบรตัน และได้เซ็นสัญญากับทอตนัมฮอตสเปอร์ กองหลังคนนี้ได้ลงเล่นนัดแรกให้กับสโมสรในเกมกระชับมิตรก่อนเปิดฤดูกาล นัดที่พบกับคิงส์โตเนียน
ช่วงที่ถูกยืม.
ในเดือนกรกฎาคม ค.ศ. 2013 ฮอลล์ และเพื่อนร่วมทีมทอตนัมอย่าง แมสซิโม ลูอองโก ได้เข้าร่วมสวินดันทาวน์ในลีกวันด้วยสัญญายืมตัวหนึ่งฤดูกาล
ในฤดูกาล 2014–15 ฮอลล์เซ็นสัญญายืมตัวกับเบอร์มิงแฮมซิตีในแชมเปียนชิป เขาได้ลงเล่นเป็นตัวจริงในนัดเปิดฤดูกาลที่แพ้มิดเดิลส์เบรอ และเขาได้ยืนคู่กับ เดวิด เอ็ดการ์ ในนัดนั้นด้วย อย่างไรก็ตาม การกลับมาของกัปตันทีมอย่าง พอล โรบินสัน และการย้ายเข้ามาของ มิเชล มอร์ริสัน ทำให้ฮอลล์ต้องตกไปเป็นตัวสำรอง เขาได้เล่นเกมสุดท้ายให้กับสโมสรเมื่อวัทนี่ 25 ตุลาคม และสัญญายืมตัวของเขาก็สิ้นสุดลงในช่วงต้นของตลาดซื้อ-ขายเดือนมกราคม ค.ศ. 2015 ในช่วงครึ่งฤดูกาลหลัง เขาถูกปล่อยยืมตัวให้กับแบล็กพูลในแชมเปียนชิป
ควีนส์พาร์กเรนเจอส์.
ในวันที่ 7 สิงหาคม ค.ศ. 2015 ฮอลล์เซ็นสัญญาสองปีกับควีนส์พาร์กเรนเจอส์ เขาได้ลงเล่นนัดแรกให้กับคิวพีอาร์ในอีกห้าวันถัดจากนั้น ในนัดที่เอาชนะเยโอวิลทาวน์ 3-0 ในฟุตบอลลีกคัพ รอบแรก ฮอลล์ได้ลงเล่นเป็นตัวหลักของสโมสรตลอดฤดูกาล เขาได้รับรางวัลผู้เล่นยอดเยี่ยมแห่งปีจากการโหวตของแฟนประจำฤดูกาล 2015–16
Grant Hall
จุดคอนซายคลิก
จุดคอนซายคลิก  หรือ โคซายคลิก  เป็นคำเรียกชุดของจุดทางเรขาคณิต ซึ่งประกอบอยู่ในวงกลม ทุกจุดคอนซายคลิกจะมีระยะห่างจากศูนย์กลางของวงกลมเท่ากัน จุดสามจุดบนระนาบที่ไม่ตกลงบนเส้นตรงทั้งหมดคือ คอนซายคลิก และอาจมีอย่างน้อยสี่จุดในระนาบนั้นที่ไม่จำเป็นต้องเป็น คอนซายคลิก
เส้นแบ่งครึ่งมุม.
โดยทั่วไป วงกลมที่มีจุดศูนย์กลาง O ที่มีจจุด P และ Q บนเส้นรอบวง ดังนั้น OP และ OQ จึงมีระยะทางเท่ากัน ดังนั้น O ต้องอยู่บนเส้นตั้งฉากของจุดกึ่งกลางของส่วนของเส้นตรง PQ สำหรับ n จุดที่แตกต่างกันมีเส้นตั้งฉากที่จุดกึ่งกลางformula_1 เส้น และเงื่อนไขคือจะเส้นตั้งฉากเหล่านั้นตัดกันที่จุดศูนย์กลาง O
รูปหลายเหลี่ยมแนบวงกลม.
รูปสามเหลี่ยม.
จุดยอดของสามเหลี่ยมทุกรูปภายในวงกลม (ด้วยเหตุนี้ผู้เขียนบางคนจึงกำหนด "concyclic" เฉพาะในบริบทของจุดสี่จุดขึ้นไปในวงกลม) วงกลมที่มีจุดยอดของรูปสามเหลี่ยมเรียกว่า วงกลมที่ถูกจำกัดขอบเขตโดยรูปสามเหลี่ยม ชุดของจุดอื่น ๆ ที่กำหนดจากรูปสามเหลี่ยมนั้นมีหลายรูปแบบเช่นกัน โดยมีวงกลมที่ต่างกัน
รัศมีของวงกลมที่อยู่ในชุดของจุดนั้นสามารถหาได้โดยโดย กำหนดรัศมีของวงกลมที่ล้อมรอบสามเหลี่ยมใด ๆ ที่มีจุดยอดสามจุดใด ๆ หากระยะทางในแนวดิ่งของสามคู่ของสามจุดคือ a, b และ c แล้วรัศมีของวงกลมจะเป็น
สมการของวงกลมล้อมรอบรูปสามเหลี่ยม ค่าของความยาวของรัศมีและพิกัดของศูนย์กลางของวงกลมในแง่ของพิกัดคาร์ทีเซียนของจุดยอดจะได้จากสมการนี้
รูปสี่เหลี่ยม.
รูปสี่เหลี่ยมด้านขนาน ABCD ที่มีจุดยอด concyclic เรียกว่ารูปสี่เหลี่ยมแนบวงกลม จะเกิดขึ้นถ้าหาก formula_3 ซึ่งเป็นความจริงถ้าหากว่ามุมตรงข้ามในรูปสี่เหลี่ยมรวมกันได้ 180 องศา รูปสี่เหลี่ยมแนบวงกลมนี้มีด้านต่อเนื่องกันคือ a, b, c, d และ ครึ่งหนึ่งของความยาวรอบรูป = (a + b + c + d) / 2 ซึ่งถูกเส้นรอบวงกำหนดโดย
โดยทฤษฎีของปโตเลมีถ้ารูปสี่เหลี่ยมขนมเปียกปูนจะถูกกำหนดโดยระยะทางคู่ระหว่างสี่จุดยอด A, B, C และ D ตามลำดับแล้วมันจะเป็นวงกลม
เนเธอร์แลนด์แอนทิลลีสในโอลิมปิกฤดูร้อน 1992
สุนทร ยิ่งนคร
สุนทร ยิ่งนคร เป็นอดีตสมาชิกสภาผู้แทนราษฎรจังหวัดสมุทรสงคราม 2 สมัย
สุนทร ยิ่งนคร เป็นชาวอำเภอบางคนที จังหวัดสมุทรสงคราม จบการศึกษาจากโรงเรียนสกลวิสุทธ์ อำเภอบางคนที ประกอบอาชีพเกษตรกรรม ก่อนที่จะเข้าสู่การเมืองโดยการร่วมกันจัดตั้ง "พรรคประชาธิปไตย" โดยมีนายชุมพล มณีเนตร เป็นหัวหน้าพรรค นายนิสิต เวทย์ศิริยานันท์ นายแถม นุชเจริญ เป็นรองหัวหน้าพรรค พันตำรวจตรี ประชา พูนวิวัฒน์ เป็นเลขาธิการพรรค นายประถัมภ์ ทิพยวงศ์ เป็รองเลขาธิการพรรค และมีกรรมการบริหารพรรคได้แก่ วิทยา กฤตลักษณ์กุล อุบล รัฐประเสริฐ บุญยงค์ สากิยะ และนายสุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 นายสุนทรได้ลงสมัครรับเลือกตั้ง ส.ส.สมุทรสงครามซึ่งมีจำนวน 1 ที่นั่ง และเขาได้รับเลือกตั้งเป็นสมัยแรก ได้คะแนน 6,950 คะแนน เอาชนะปรีชา คงศรี จากพรรคสังคมชาตินิยม ที่ได้ 6,803 คะแนน อีกทั้งยังเป็น 1 ใน 2 ส.ส. ของพรรคประชาธิปไตย อีกด้วย
ในการเลือกตั้ง พ.ศ. 2519 เขาลงสมัครรับเลือกตั้งในนามพรรคชาติไทย แต่สอบตก แพ้ให้กับปรีชา คงศรี จากพรรคประชาธิปัตย์ และต่อมาได้ย้ายไปสังกัดพรรคกิจสังคม และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ในปี พ.ศ. 2526 ไปร่วมก่อตั้งพรรคสยามประชาธิปไตย และเป็นกรรมการบริหารพรรค (ต่อมาเปลี่ยนชื่อเป็น พรรคสหประชาธิปไตย)
ในปี พ.ศ. 2529 เขาลงสมัครรับเลือกตั้งในนามพรรคราษฎร แต่ได้ลำดับที่ 3 รองจากไพโรจน์ ไชยพร (กิจสังคม) วิโรน์ ณ บางช้าง (ประชาธิปัตย์)
ตำบลหนองไม้แดง
หนองไม้แดง เป็นตำบลหนึ่งในอำเภอเมืองชลบุรี จังหวัดชลบุรี มีองค์กรปกครองส่วนท้องถิ่นในพื้นที่ คือ เทศบาลตำบลหนองไม้แดง ซึ่งครอบคลุมพื้นที่ตำบลหนองไม้แดงทั้งตำบล
องค์กรปกครองส่วนท้องถิ่นในตำบลหนองไม้แดง เดิมมีฐานะเป็น สภาตำบลหนองไม้แดง ต่อมาได้รับการจัดตั้งเป็น องค์การบริหารส่วนตำบลหนองไม้แดง ตามพระราชบัญญัติสภาตำบลและองค์การบริหารส่วนตำบล พ.ศ. 2537 เมื่อวันที่ 2 มีนาคม พ.ศ. 2538 จากนั้นได้ยกฐานะขึ้นเป็น เทศบาลตำบลหนองไม้แดง ตั้งแต่ปี พ.ศ. 2550 เป็นต้นมา
ตำบลหนองไม้แดงตั้งอยู่ทางทิศตะวันตกเฉียงเหนือของจังหวัดชลบุรี มีอาณาเขตติดต่อกับพื้นที่ข้างเคียงดังต่อไปนี้
จากข้อมูลของกรมการปกครอง ประชากรปลายปี พ.ศ. 2562 มีจำนวนทั้งสิ้น 12,975 คน แบ่งเป็นชาย 6,721 คน และเป็นหญิง 6,254 คน มีจำนวนบ้านทั้งหมด 10,560 หลัง สามารถแยกออกเป็นหมู่บ้านได้ดังนี้
ในเขตเทศบาลตำบลเสม็ดมีสถานศึกษารวม 7 แห่ง โดยแบ่งตามสังกัดได้ดังนี้
สุณัฐชา โล่สถาพรพิพิธ
นางสาวสุณัฐชา โล่สถาพรพิพิธ (ชื่อเล่น : ท่ามเฮง) (เกิด 21 มีนาคม พ.ศ. 2534) กรรมการบริหารพรรคประชาธิปัตย์ และ สมาชิกสภาผู้แทนราษฎรจังหวัดตรัง 1 สมัย
สุณัฐชา โล่สถาพรพิพิธ เกิดเมื่อวันที่ 21 มีนาคม พ.ศ. 2534 เป็นบุตรสาวของนายสมชาย โล่สถาพรพิพิธ อดีต ส.ส. ตรัง 4 สมัย และนางรัชดาพร โล่สถาพรพิพิธ สุณัฐชา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ ระดับปริญญาโท 2 ใบ ได้แก่ นิติศาสตรมหาบัณฑิต สาขาประกันภัย (เกียรตินิยมดี) จาก วิทยาลัยควีนแมรี มหาวิทยาลัยลอนดอน และ นิติศาสตรมหาบัณฑิต สาขากฎหมายการค้าระหว่างประเทศ (เกียรตินิยมดีมาก) จาก มหาวิทยาลัยเคนต์ สถานภาพโสด
สุณัฐชา เข้าสู่วงการการเมืองด้วยการเป็น เลขานุการนายกองค์การบริหารส่วนจังหวัดตรัง ในสมัยที่นายกิจ หลีกภัย ดำรงตำแหน่ง ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาธิปัตย์ โดยเป็นสมาชิกสภาผู้แทนราษฎรที่อายุน้อยที่สุดในภาคใต้
ในปี 2565 เธอได้รับแต่งตั้งเป็นกรรมการบริหารพรรคประชาธิปัตย์
สุณัฐชา โล่สถาพรพิพิธ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ชิต เวชประสิทธิ์
นายชิต เวชประสิทธิ์ (8 มีนาคม พ.ศ. 2457 - 25 พฤษภาคม พ.ศ. 2536) อดีตรัฐมนตรีไม่ประจำกระทรวง 2 สมัย และ อดีตสมาชิกสภาผู้แทนราษฎรจังหวัดภูเก็ต 3 สมัย
ชิต เวชประสิทธิ์ เกิดเมื่อวันที่ 8 มีนาคม พ.ศ. 2457 ที่บ้านท่าเรือ ตำบลศรีสุนทร อำเภอถลาง จังหวัดภูเก็ต เป็นบุตรของนายยาน และ นางสิ้ว เวชประสิทธิ์ สำเร็จการศึกษาจากโรงเรียนพาณิชยการวัดสามพระยา ก่อนที่จะเข้าศึกษาที่คณะรัฐศาสตร์ จุฬาลงกรณ์มหาวิทยาลัย แต่ไม่สำเร็จการศึกษา จนกระทั่งมาสำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง ในที่สุด สมรสกับ นางสมจิต เวชประสิทธิ์ (สกุลเดิม : ประธานธุรารักษ์) มีบุตร-ธิดา 6 คนโดยมีบุตรคนหนึ่งคือ นายวราภรณ์ เวชประสิทธิ์ หรือ สีเผือก สีสี่ ซึ่งเป็นศิลปินตลกชื่อดัง
ชิต เวชประสิทธิ์ ถึงแก่กรรมเมื่อวันที่ 25 พฤษภาคม พ.ศ. 2536 สิริอายุรวม 79 ปี
ชิต เข้าสู่วงการการเมือง เมื่อได้รับการแต่งตั้งให้เป็นสมาชิกสภาเทศบาลนครกรุงเทพฯ เขตสัมพันธวงศ์ เมื่อ พ.ศ. 2481 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ในปีเดียวกัน และได้รับเลือกตั้งรวม 3 สมัย
ชิต ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในคณะรัฐมนตรีไทย คณะที่ 13 ในรัฐบาลของหม่อมราชวงศ์เสนีย์ ปราโมช เมื่อปี พ.ศ. 2488 และ คณะรัฐมนตรีไทย คณะที่ 18 ในรัฐบาลของพลเรือตรีถวัลย์ ธำรงนาวาสวัสดิ์ เมื่อปี พ.ศ. 2490
ชิต เวชประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
กัลป์ (เมือง)
กัลป์  หรือ กัลเป  เป็นเมืองชายฝั่งทะเลเมดิเตอร์เรเนียนที่ตั้งอยู่ในโกมาร์กามารินาอัลตา จังหวัดอาลิกันเต แคว้นบาเลนเซีย ประเทศสเปน มีพื้นที่ 23.5 ตารางกิโลเมตร และมีประชากรหนาแน่น 920 คนต่อตารางกิโลเมตร เมืองนี้อยู่ห่างจากเมืองอาลิกันเตประมาณ 67 กิโลเมตร และอยู่ติดกับอุทยานธรรมชาติเป็ญญัลดิฟัก
เศรษฐกิจของกัลป์ขึ้นอยู่กับการท่องเที่ยวและการประมงเป็นหลัก แหล่งโบราณคดีไอบีเรีย โรมัน และอาหรับหลายแห่งปรากฏในเมืองนี้เนื่องจากทำเลที่ตั้งทางยุทธศาสตร์อันเหมาะสม
Calp
Calpe
อัลเตอา
อัลเตอา (บาเลนเซียและ) เป็นเมืองและเทศบาลแห่งหนึ่งในจังหวัดอาลิกันเต ประเทศสเปน ตั้งอยู่ทางทิศเหนือของเมืองอาลิกันเต ริมฝั่งทะเลเมดิเตอร์เรเนียนในส่วนที่เรียกว่าก็อสตาบลังกา
เศรษฐกิจของอัลเตอาในปัจจุบันขึ้นอยู่กับการท่องเที่ยวซึ่งเริ่มเติบโตในคริสต์ทศวรรษ 1950 เนื่องจากสภาพอากาศที่ดี ชายหาด ถนนที่คดเคี้ยวเป็นเขาวงกต และบ้านเรือนที่ทาสีขาวซึ่งเป็นลักษณะเด่นของเมือง ด้านเหนือของเมืองอัลเตอามีหน้าผาของทิวเขาแบร์นิอากำบังไว้ ทำให้ภูมิอากาศท้องถิ่นไม่ร้อนหรือหนาวจัด ทางเดินริมทะเลของเมืองนี้มีต้นปาล์มอยู่เรียงราย
เกรวิลเย็นต์
เกรวิลเย็นต์  หรือ เกรบิเยนเต  เป็นเมืองและเทศบาลแห่งหนึ่งในจังหวัดอาลิกันเตซึ่งเป็นส่วนหนึ่งของแคว้นบาเลนเซีย ประเทศสเปน ตั้งอยู่ในโกมาร์กาไบฌ์วินาโลโป บริเวณตีนทิวเขาที่มีชื่อเรียกในท้องถิ่นว่าแซร์ราเดเกรวิลเย็นต์
เกรวิลเย็นต์มีลักษณะภูมิประเทศแห้งแล้ง พืชพรรณหลักประกอบด้วยต้นคารอบ ต้นอัลมอนด์ ต้นมะกอกออลิฟ และหญ้าเอสปาร์โต เมืองนี้เป็นหนึ่งในผู้ผลิตและส่งออกพรมและทับทิมรายใหญ่
ชาวโรมันอาจเคยเข้ามาตั้งถิ่นฐานบริเวณเมืองนี้ ใน ค.ศ. 1263 ระหว่างการพิชิตดินแดนคืน พระเจ้าไชเมที่ 1 แห่งอารากอนทรงยึดเมืองนี้ได้จากชาวมัวร์และทรงผนวกเป็นส่วนหนึ่งของราชอาณาจักรบาเลนเซีย
สถานที่ท่องเที่ยวที่สำคัญที่สุดของเมืองคือพิพิธภัณฑ์ที่มีผลงานของมาริอา เบ็นยิวเร (ค.ศ. 1862–1947) ประติมากรชาวบาเลนเซีย งานประเพณีที่โดดเด่นได้แก่เทศกาล "มอโรซีกริสติอันส์" พื้นที่เกษตรกรรมหลายแห่งในเขตเทศบาลเกรวิลเย็นต์ (โดยเฉพาะเอลเรอาเลงโก) มีซากปรักหักพังของเรือนจำ เตาอบ และบ้านที่ใช้ทรมานผู้คนในสมัยฟรันซิสโก ฟรังโก และสงครามกลางเมืองสเปนในช่วงต้นคริสต์ทศวรรษ 1900
Crevillent
Crevillente
ปาแตร์นา
ปาแตร์นา  หรือ ปาเตร์นา  เป็นเมืองและเทศบาลในจังหวัดบาเลนเซีย แคว้นบาเลนเซีย ประเทศสเปน ตั้งอยู่บนฝั่งซ้ายของแม่น้ำตูเรีย ทางตะวันออกเฉียงเหนือของโกมาร์กาออร์ตาโอเอ็สต์ ห่างจากเมืองบาเลนเซียไปทางตะวันตกเฉียงเหนือ 5 กิโลเมตร (3 ไมล์)
Paterna
Cao Fang
เฉา ฟาง
อัลซิรา
อัลซิรา  เป็นเมืองและเทศบาลที่มีประชากรประมาณเกือบ 45,000 คน ทางภาคตะวันออกของประเทศสเปน ตั้งอยู่บนฝั่งซ้ายของแม่น้ำฆูการ์และริมทางรถไฟสายบาเลนเซีย–อาลิกันเตในโกมาร์การิเบราอัลตา จังหวัดบาเลนเซีย แคว้นบาเลนเซีย สภาพภูมิอากาศโดยทั่วไปเป็นแบบเมดิเตอร์เรเนียน กล่าวคือ อุณหภูมิไม่สูงหรือต่ำมากนักทั้งในฤดูร้อนและฤดูหนาว ฝนตกน้อยและไม่สม่ำเสมอ แต่มักจะมีฝนตกหนักหลังช่วงแล้งจัด
Alzira, Valencia
Alcira
เปนิสโกลา
เปนิสโกลา  หรือ เปญญิสโกลา  เป็นเมืองและเทศบาลแห่งหนึ่งในจังหวัดกัสเตยอน แคว้นบาเลนเซีย ประเทศสเปน ตั้งอยู่บนชายฝั่งโกสตาเดลอาซาอาร์ ทางทิศเหนือของทิวเขาแซร์ราดีร์ตาซึ่งทอดตัวขนานไปกับชายฝั่งทะเลเมดิเตอร์เรเนียน เมืองนี้เป็นหนึ่งในสถานที่ท่องเที่ยวยอดนิยม
Peníscola
Peñíscola
เบนิกาซิม
เบนิกาซิม  เป็นเมือง เทศบาล และสถานตากอากาศชายหาดในจังหวัดกัสเตยอน แคว้นบาเลนเซีย ประเทศสเปน ตั้งอยู่ริมชายฝั่งโกสตาเดลอาซาอาร์ ทิวเขาเดแซร์ดเดเล็สปัลเม็สซึ่งอยู่ลึกเข้าไปในฝั่งช่วยกำบังเมืองนี้จากลมเหนือ ชื่อเมืองนี้มาจากชื่อเผ่าบานูกาซิม (Banu Qasim) สมาชิกของชาวเบอร์เบอร์กลุ่มกูตามา (Kutama) ซึ่งตั้งถิ่นฐานในพื้นที่ระหว่างการพิชิตคาบสมุทรไอบีเรียของชาวมัวร์ในคริสต์ศตวรรษที่ 8
เบนิกาซิมตั้งอยู่ห่างจากเมืองกัสเตยอนเดลาปลานาไปทางทิศเหรือ 13 กิโลเมตร ทางตอนเหนือสุดของแคว้นบาเลนเซีย เมืองนี้มีประชากรประมาณ 18,000 คน เศรษฐกิจส่วนใหญ่ขึ้นอยู่กับการท่องเที่ยว เมืองนี้เป็นที่รู้จักกันดีในเรื่องชายหาดและเทศกาลดนตรี เช่น เทศกาลนานาชาติเบนิกาซิม โรโททอมซันสแปลช เป็นต้น
Benicàssim
Benicasim
รูด็อล์ฟ เคียร์ชชเลเกอร์
รูด็อล์ฟ เคียร์ชชเลเกอร์  เป็นนักการทูต นักการเมือง และผู้พิพากษาชาวออสเตรีย เขาดำรงตำแหน่งประธานาธิบดีออสเตรียระหว่าง ค.ศ. 1974–1986
ลักษณ์ เรขานิเทศ
ยศทหารกานา
ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของกองทัพกานา ในห้วงเวลาต่างๆ โครงสร้างชั้นยศได้รับแบบธรรมเนียมมาจากกองทัพสหราชอาณาจักร.
Phalaenopsis amabilis หรือที่รู้จักกันทั่วไปว่า กล้วยไม้ราตรี (moon orchid) หรือ กล้วยไม้มอด (moth orchid) ในอินเดีย และ ในอินโดนีเซีย เป็นสปีชีส์ของพืชดอกในวงศ์กล้วยไม้ เป็นพืชพื้นเมืองในหมู่เกาะอินเดียตะวันออกและออสเตรเลีย และปลูกกันอย่างแพร่หลายเป็นไม้ประดับ มันเป็น ไม้ล้มลุกที่มีรากหนาและยาว ใบจำนวนระหว่างสองถึงแปดใบที่หนาและอ้วนที่มีฐานซ่อนอยู่ในลำต้น และดอกไม้ที่เกือบแบนสีขาวและอยู่ได้ยาวนานบนกิ่งก้านดอกที่มีได้มากถึงสิบดอกในแต่ละสาขากิ่ง
"Phalaenopsis amabilis" ( ความหมาย "ดวงจันทร์กล้วยไม้") เป็นหนึ่งในสามดอกไม้ประจำชาติของประเทศอินโดนีเซีย อีกสองดอกเป็นมะลิลา และ padma raksasa ดอกไม้นี้ได้รับการยอมรับอย่างเป็นทางการว่าเป็น "ดอกไม้แห่งมนต์เสน่ห์" ของชาติ  ในคำสั่งประธานาธิบดีหมายเลข 4 ในปี 1993
กล้วยไม้นี้ยังเป็นดอกไม้ประจำนครโกตากีนาบาลู เมืองหลวงของรัฐซาบะฮ์ ประเทศมาเลเซีย
ลอแวช
ลอแวช  เป็นนครทางทิศเหนือของประเทศบัลแกเรีย เป็นเมืองหลวงของจังหวัดลอแวช เมืองตั้งอยู่ทางทิศตะวันออกเฉียงเหนือของกรุงโซเฟีย ราว เมืองอยู่ใกล้เพลเวน โทรยาน และเทเทเวน
Lovech
อาร์โกส
อาร์โกส (; กรีก: Άργος ; กรีกโบราณ: Ἄργος ; ) เป็นนครในอาร์โกลิส ภูมิภาคเพโลพอนนีส ประเทศกรีซ เป็นหนึ่งในเมืองเก่าแก่ที่สุดที่ยังคงมีคนอยู่อาศัยของโลก และเป็นเมืองใหญ่ที่สุดของอาร์โกลิสและเป็นศูนย์กลางของบริเวณนั้น
ตั้งแต่ปี ค.ศ. 2011 ได้มีการเปลี่ยนการปกครองโดยเป็นส่วนหนึ่งของเทศบาลอาร์โกส-ไมคิเนส เทศบาลมีพื้นที่ 138.138 ตารางกิโลเมตร เมืองมีความเก่าแก่มาก มีผู้คนอยู่อาศัยอย่างน้อยในฐานะหมู่บ้านร่วม 7,000 ปี
ปัจจุบันยังคงพบอนุสรณ์โบราณที่เมืองแห่งนี้ มีเกษตรกรรมเป็นเศรษฐกิจสำคัญของท้องถิ่น
ไนเจล แฟราจ
ไนเจล พอล แฟราจ  เกิดเมื่อวันที่ 3 เมษายน ค.ศ. 1964 เป็นนักการเมืองและนักจัดรายการวิทยุชาวอังกฤษ เขาเป็นผู้นำของพรรคเบร็กซิตตั้งแต่ปี ค.ศ. 2019
เยนา
เยนา  เป็นเมืองมหาวิทยาลัยของประเทศเยอรมนี และเป็นเมืองใหญ่อันดับ 2 ของรัฐทือริงเงิน เมื่อรวมกับเมืองข้างเคียง แอร์ฟวร์ท และไวมาร์ จะเป็นเขตมหานครทือริงเงินที่มีประชากรราว 500,000 คน ขณะที่เยนามีประชากรราว 110,000 คน เยนาเป็นศูนย์กลางการศึกษาและวิจัย มีมหาวิทยาลัยฟรีดริช ชิลเลอร์ที่ก่อตั้งปี ค.ศ. 1558 มีนักศึกษา ณ ปี ค.ศ. 2017 ราว 18,000 คน
เยนาได้รับการกล่าวถึงครั้งแรกในปี ค.ศ.1182 เป็นเมืองเล็ก ๆ จนกระทั่งศตวรรษที่ 19 เมื่อมีการพัฒนาด้านอุตสาหกรรม และในศตวรรษที่ 20 เมืองเป็นศูนย์กลางอุตสาหกรรมด้านสายตา มีบริษัทหลายแห่งตั้งอยู่ที่นี่ ปัจจุบันเศรษฐกิจของเมืองขึ้นอยุ่กับอุตสาหกรรมเทคโนโลยีระดับสูงและการวิจัย อุตสาหกรรมวิทยาศาสตร์แห่งแสงและสายตาและความเที่ยงตรง ยังคงเป็นอุตสาหกรรมหลักจนถึงทุกวันนี้ ขณะที่วิศวกรรมซอฟต์แวร์ รวมถึงธุรกิจดิจิทัลและเทคโนโลยีชีวภาพ มีการเติบโตอย่างสำคัญ
เยนาตั้งอยู่บริเวณเชิงเขาทางตะวันออกของรัฐทือริงเงิน มีหุบเขากว้างที่มีแม่น้ำซาเลอไหลผ่าน และเนื่องจากมีภูมิทัศน์ที่เต็มไปด้วยหิน จึงมีสิ่งมีชีวิตและป่าที่หลากหลาย เยนายังเป็นที่รู้จักในเยอรมนีด้านการมีกล้วยไม้ป่าที่หลากหลาย สามารถพบเห็นได้หากเดินทางไกลออกจากเมือง
จักรพรรดินอร์ตัน
โจชัว อับราฮัม นอร์ตัน ( ; 4 กุมภาพันธ์ ค.ศ.1818 – 8 มกราคม ค.ศ.1880) รู้จักกันในชื่อ จักรพรรดินอร์ตัน เป็นพลเมืองของซานฟรานซิสโก, รัฐแคลิฟอร์เนีย ที่อ้างตนเองเป็น "นอร์ตันที่ 1 จักรพรรดิแห่งสหรัฐ" ในปีค.ศ.1859 และในปีค.ศ. 1863 เขาได้ตั้งตำแหน่งที่สองว่า "ผู้ปกป้องแห่งเม็กซิโก" หลังจากจักรพรรดินโปเลียนที่ 3 โจมตีประเทศนี้ นอร์ตันเกิดที่อังกฤษ แต่ใช้ชีวิตส่วนใหญ่ในวัยเด็กที่แอฟริกาใต้ เขาเดินเรือไปทางตะวันตกหลังจากแม่ของเขาเสียชีวิตในปีค.ศ. 1846 และพ่อของเขาในปีค.ศ. 1848 มาถึงเมืองซานฟรานซิสโกประมาณเดือนพฤศจิกายน ค.ศ. 1849
นอร์ตันเคยเป็นนักธุรกิจมาก่อน แต่เขาสูญเสียทรัพยสินจากการลงทุนข้าวเปรูเพื่อขายในประเทศจีนเนื่องจากทางจีนขาดแคลนอาหาร เขาจึงซื้อข้าวจากเรือเปรูไป 12 เซนต์ต่อปอนด์ แต่มีเรือเปรูมาที่ท่าเรือเป็นจำนวนมาก ซึ่งทำให้ราคาตกลงเหลือ 4 เซนต์ เขาแพ้คดีความที่จะทำให้การซื้อข้าวเป็นโมฆะ และทำให้ชื่อเสียงของเขาหายไป เขากลับมาอีกครั้งในเดือนกันยายน ค.ศ. 1859 โดยอ้างตนเองเป็นจักรพรรดิแห่งสหรัฐ
ในวันที่ 8 มกราคม ค.ศ.1880 นอร์ตันทรุดตัวลงที่ขอบถนนแคลิฟฟอร์เนียกับดูพอนต์ (ปัจจุบันคือแกรนต์) และเสียชีวิตก่อนที่เขาจะได้รับการรักษาทางการแพทย์ รายงานจาก "San Francisco Chronicle" ผู้คนกว่า 10,000 คนเรียงกันบนถนนในซานฟรานซิสโกเป็นแถว ๆ เพื่อถวายความเคารพแก่เขาที่สุสาน ตัวเขาถูกทำให้กลายเป็นพฤติกรรมหนึ่งของตัวละครในวรรณกรรมของมาร์ก ทเวน, โรเบิร์ต หลุยส์ สตีเวนสัน, คริสโตเฟอร์ มัวร์, มอร์ริส, René Goscinny, เซลมา ลอเกร์เลิฟ และนีล ไกแมน
อ็อฟเฟินบัคอัมไมน์
อ็อฟเฟินบัคอัมไมน์  เป็นนครในรัฐเฮ็สเซิน ประเทศเยอรมนี ตั้งอยู่บนฝั่งซ้ายของแม่น้ำไมน์ อยู่ติดกับเมืองแฟรงก์เฟิร์ต เมืองมีประชากร 138,335 คน (ธันวาคม ค.ศ. 2018)
ณ ศตวรรษที่ 20 เศรษฐกิจของเมืองคือ สร้างเครื่องจักร ทำเครื่องหนัง ศิลปะการใช้ตัวพิมพ์ และการออกแบบ และอุตสาหกรรมรถยนต์และเภสัชกรรม
Hessen
แม่น้ำไมน์
แม่น้ำไมน์  เป็นแม่น้ำในประเทศเยอรมนี มีความยาว (รวมความยาว 52 กิโลเมตรของแม่น้ำไวต์ไมน์) เป็นแควแม่น้ำทางขวาของแม่น้ำไรน์ที่ยาวที่สุด และถือเป็นแม่น้ำสายยาวที่สุดที่ไหลเฉพาะในเยอรมนี (หากนับว่าแม่น้ำเวเซอร์และแม่น้ำแวร์ราแยกเป็นแม่น้ำสองสาย) เมืองใหญ่ที่สุดที่ตั้งอยู่ริมแม่น้ำ คือ แฟรงก์เฟิร์ต อ็อฟเฟินบัคอัมไมน์ และเวือทซ์บวร์ค
Main (river)
สโมสรฟุตบอลตูลูซ
สโมสรฟุตบอลตูลูซ  เป็นสโมสรฟุตบอลฝรั่งเศส ตั้งอยู่ที่ตูลูซ ก่อตั้งขึ้นใน ค.ศ. 1937 ปัจจุบันลงแข่งขันในลีกเอิง ซึ่งเป็นลีกฟุตบอลสูงสุดของฝรั่งเศส สนามเหย้าของสโมสรคือสนามกีฬาตูลูซ ตูลูซเคยชนะเลิศลีกเดอมาแล้วสามสมัย และได้เข้าร่วมแข่งขันระดับทวีปยุโรปห้าครั้ง ซึ่งรวมถึงปี 2007 ที่ผ่านรอบคัดเลือกยูฟ่าแชมเปียนส์ลีกเป็นครั้งแรก
วุฒา ภิรมย์ภักดี
วุฒา ภิรมย์ภักดี เกิดเมื่อวันที่ 13 พฤษภาคม พ.ศ. 2477 เป็นทายาทรุ่นที่ 3 ของตระกูลภิรมย์ภักดี ปัจจุบันดำรงตำแหน่ง ประธานกรรมการ บริษัท บุญรอดบริวเวอรี่ จำกัด
วุฒาเป็นบุตรคนที่สองของนาย วิทย์ ภิรมย์ภักดี กับ คุณหญิงสำเนียง ภิรมย์ภักดี (ปัทมจินดา) โดยนายวิทย์เป็นบุตรชายของพระประเวศวนขันธ์ (ปลื้ม เศรษฐบุตร) กับ เพ็ญ เศรษฐบุตร แต่เนื่องจากพระยาภิรมย์ภักดี (บุญรอด เศรษฐบุตร) ผู้เป็นพี่ชาย กับคุณหญิงละม้าย เศรษฐบุตร ไม่สามารถมีบุตรได้ จึงได้ขอลูกแฝดของพระประเวศวนขันธ์ มา 1 คน ตั้งแต่อายุ 2 เดือน มาเป็นบุตรของพระยาภิรมย์ภักดี กับคุณหญิงละม้ายโดยถูกต้องตามกฎหมาย และตั้งชื่อว่า วิทย์ เศรษฐบุตร ต่อมามีน้องชายชื่อ ประจวบ เศรษฐบุตร กับ จำนงค์ เศรษฐบุตร (หลังมีการเปลี่ยนแปลงการปกครองได้มีการยกเลิกใช้บรรดาศักดิ์ พระยาภิรมย์ภักดี จึงขอใช้บรรดาศักดิ์ของท่านเองเป็นนามสกุล ภิรมย์ภักดี)
ส่วนทางด้านมารดาของวุฒา คือ คุณหญิงสำเนียง ภิรมย์ภักดี (ปัทมจินดา) เป็นบุตรสาวคนโตของศาสตราจารย์ หลวงวิศาลศิลปกรรม (เชื้อ ปัทมจินดา) และ บุษย์ ปัทมจินดา
วุฒา ภิรมย์ภักดี มีพี่น้องดังนี้
วุฒา นับเป็นหลานชายคนแรกในทายาทรุ่นที่ 3 ของตระกูลภิรมย์ภักดี ผู้ผลิตเบียร์ไทยรายแรกของประเทศไทย จบการศึกษาจากโรงเรียนเซนต์คาเบรียล และได้ไปศึกษาต่อที่ Skerry's College ที่เมือง เอดินเบอระห์ สหราชอาณาจักร และจบปริญญาตรีด้านวิศวกรรมอุตสาหกรรม จาก Ingenieurschule Bohne Hoheren Technische Lehranstalt (หรือที่ปัจจุบันรู้จักกันในชื่อ Munich University of Applied Sciences) เมืองมิวนิค สหพันธ์สาธารณรัฐเยอรมนี
วุฒานับเป็นทายาทรุ่นที่ 3 คนแรกที่เข้ามาสานต่อกิจการของบริษัท บุญรอดบริวเวอรี่ จำกัดในปี 2505 ดูแลทางด้านเครื่องจักรและโรงงานซึ่งเป็นหัวใจหลักของการผลิต ตั้งแต่ยุคที่เป็นเครื่องติดฉลากกึ่งอัตโนมัติ การขยายกำลังการผลิต พัฒนาด้านเทคโนโลยี จนเป็นโรงงานที่ทันสมัยถึง 9 โรงงานในปัจจุบัน วุฒาพาโรงงานผลิตของบริษัท บุญรอดบริวเวอรี่ จำกัด ผ่านพ้นวิกฤติสำคัญต่าง ๆ ในช่วงวิกฤติฟองสบู่ น้ำท่วมใหญ่ หรือการเปลี่ยนแปลงภายในบริษัทตลอดระยะเวลาเกือบ 60 ปี จนขยายเติบโตเป็นองค์กรชั้นนำของประเทศ
วุฒา สมรสกับ คุณหญิงอรนุช ภิรมย์ภักดี (ถึงแก่กรรม)(เป็นบุตรสาวคนโตของ พลอากาศตรีน้อย กับ อรุณี ศุกระจันทร์) มีบุตรธิดา ดังนี้
อาแล็กซี โรมาโอ
ฌัก-อาแล็กซี โรมาโอ (; เกิดวันที่ 18 มกราคม ค.ศ. 1984) เป็นนักฟุตบอลชาวฝรั่งเศส-โตโก ผู้เล่นในตำแหน่งกองกลางให้กับแร็งส์ในลีกเอิง ส่วนในระดับทีมชาติ เขาเป็นส่วนหนึ่งของทีมชาติโตโก
โรมาโอมีชื่อติดทีมชาติโตโกเป็นครั้งแรกใน ค.ศ. 2005 ต่อมาเขามีชื่อติดทีมชาติสำหรับการแข่งขันฟุตบอลโลก 2006
ในเดือนมีนาคม 2019 โรมาโอถูกเรียกติดทีมชาติเป็นครั้งแรกนับตั้งแต่เดือนตุลาคม ค.ศ. 2017 ในแอฟริกาคัพออฟเนชันส์ 2019 รอบคัดเลือก นัดที่พบกับเบนิน
Alaixys Romao
กษัตริย์แห่งเวสเซ็กซ์
ประเทศเยเมนใต้ในโอลิมปิก
สาธารณรัฐอาหรับเยเมนในโอลิมปิก
ประเทศจีนในเอเชียนเกมส์ 2018
ประเทศจีน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศจีน ส่งนักกีฬาเข้าร่วมแข่ง 845 คน เพื่อแข่งขัน 83 กีฬา ผลการแข่งขันครั้งนี้ประเทศจีนได้รับ 132 เหรียญทอง 32 เหรียญเงิน และ 65 เหรียญทองแดง รวมทั้งหมด 289 เหรียญ
ประเทศญี่ปุ่นในเอเชียนเกมส์ 2018
ประเทศญี่ปุ่น เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศญี่ปุ่น ส่งนักกีฬาเข้าร่วมแข่ง 762 คน เพื่อแข่งขัน กีฬา ผลการแข่งขันครั้งนี้ประเทศญี่ปุ่นได้รับ 75 เหรียญทอง 56 เหรียญเงิน และ 74 เหรียญทองแดง รวมทั้งหมด 205 เหรียญ
ประเทศเกาหลีใต้ในเอเชียนเกมส์ 2018
ประเทศเกาหลีใต้ เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศเกาหลีใต้ ส่งนักกีฬาเข้าร่วมแข่ง 779 คน เพื่อแข่งขัน 39 กีฬา ผลการแข่งขันครั้งนี้ประเทศเกาหลีใต้ได้รับ 49 เหรียญทอง 58 เหรียญเงิน และ 70 เหรียญทองแดง รวมทั้งหมด 177 เหรียญ
ประเทศอินโดนีเซียในเอเชียนเกมส์ 2018
ประเทศอินโดนีเซีย เป็นเจ้าภาพจัดการแข่งขันและเข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศอินโดนีเซีย ส่งนักกีฬาเข้าร่วมแข่ง 941 คน เพื่อแข่งขัน 40 กีฬา ผลการแข่งขันครั้งนี้ประเทศอินโดนีเซียได้รับ 31 เหรียญทอง 24 เหรียญเงิน และ 43 เหรียญทองแดง รวมทั้งหมด 98 เหรียญ
เปาล์ เฟอร์ฮาค
เปาล์ โยฮันเนิส เคราร์ดึส เฟอร์ฮาค (; เกิดวันที่ 1 กันยายน ค.ศ. 1983) เป็นนักฟุตบอลชาวดัตช์ ผู้เล่นในตำแหน่งแบ็กขวาให้กับตเว็นเตอ
เฟอร์ฮาคได้เริ่มต้นอาชีพกับเปเอสเฟ และถูกปล่อยยืมตัวให้กับอาเคโอเฟเฟ อาเปิลโดร์น และได้ลงเล่นให้กับอาเคโอเฟเฟทั้งหมด 33 นัด ต่อมาเขาย้ายไป Den Bosch ใน ค.ศ. 2004 และได้ลงเล่นในลีก 32 นัด ก่อนที่จะย้ายไปฟีเตสเซอหลังจบฤดูกาล 2004–05 สี่ปีถัดมา เขาออกจากฟีเตสเซอ และเซ็นสัญญาสองปีกับเอาคส์บวร์คเมื่อวันที่ 27 พฤษภาคม ค.ศ. 2010
หลังจากที่ได้เล่นให้กับเอาคส์บวร์คอยู่เจ็ดปี ฟีเตสเซอก็ได้ย้ายไปเฟาเอ็ฟเอ็ล ว็อลฟส์บวร์ค ด้วยสัญญาสองปี ต่อมาในเดือนเมษายน ค.ศ. 2019 มีการรายงานว่า เขาถูกปล่อยตัวออกจากสโมสรเนื่องจากเหตุผลบางอย่าง
ในวันที่ 5 มิถุนายน 2019 สโมสรตเว็นเตอในเนเธอร์แลนด์ ประกาศว่า เฟอร์ฮาคจะเซ็นสัญญาหนึ่งกับสโมสรหลังจากที่ตรวจร่างกายเสร็จเรียบร้อยแล้ว
เฟอร์ฮาคเคยเป็นส่วนหนึ่งของทีมชาติเนเธอร์แลนด์ชุดที่ชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปีใน ค.ศ. 2006 เขาได้ลงเล่นให้กับทีมชาติชุดใหญ่ครั้งแรกในนัดกระชับมิตรที่เสมอกับโปรตุเกส 1–1 เมื่อวันที่ 15 สิงหาคม ค.ศ. 2013 ต่อมา เขาเป็นส่วนหนึ่งของทีมชาติชุดลุยศึกฟุตบอลโลก 2014 ที่ประเทศบราซิล เขาได้ลงเล่นครั้งแรกในรายการนั้น ในรอบ 16 ทีมสุดท้าย นัดที่พบกับเม็กซิโก ซึ่งเนเธอร์แลนด์ได้ประตูชัยในช่วงท้ายเกม
Paul Verhaegh
ประเทศอุซเบกิสถานในเอเชียนเกมส์ 2018